**Alueen kilpailumääräykset**

**§ 22.3 ja § 22.4**

E-pelisarja pelaa 2+2+S+K ja tasoittava vuoro pelataan loppuun, vaikka ottelu olisikin ratkennut.

**Juoksuerosääntö § 26.1**

Mikäli toisessa vuoroparissa tasoittavalla vuorolla syntyy vähintään 20 juoksun ero, pelattava ottelu tai jakso päättyy välittömästi. Samalla peliteolla syntyvät muut juoksut hyväksytään.

**E-pelisarjan kilpailumääräykset 2020**

Ensimmäisen jakson lyöntijärjestys arvotaan ennen ottelun ensimmäistä vuoronvalintaa. (Ei koske E-pelisarjaa!)

Pöytäkirjaan voi merkitä kerralla enintään 12 pelaajaa. Joukkueen koostumusta voi muuttaa kesken ottelun, jos pelaajia on enemmän kuin 12. (Koskee myös E-pelisarjaa!)

Joukkueen jokaisen pelaajan tulee osallistua peliin lyöntijärjestysnumerolla (1–9) vähintään yhden kokonaisen jakson tai yhden sisä- ja ulkovuoron aikapelisäännöillä pelattaessa. (Koskee myös E-pelisarjaa!)

Vajaa joukkue saa käyttää yhtä monta lyöntivuoroa kuin vastustajalla on pelaajia. (Koskee myös E-pelisarjaa!)

Kysymysheitolla ei saa edetä. (Ei koske E-pelisarjaa!)

Harhaheitolla saa edetä yhden pesän yli. (Ei koske E-pelisarjaa!)

G-ikäisten sarjoissa kahdesta saman lyöjän saamasta väärästä syötöstä saa kärkietenijä vapaataivaloikeuden tai lyöjä vapaataivaloikeuden ykköselle. Tämän jälkeen lyöjälle tulevat väärät syötöt ovat mitättömiä. E-pelisarjassa ja F-ikäisillä noudatetaan normaaleja syöttösääntöjä.

Sisäjoukkueen pelinjohtajat saavat hillitysti johtaa joukkueensa peliä, mutta he eivät saa vedota syöttöjä vääriksi. (Koskee myös E-pelisarjaa!)

Ulkovuorossa olevan joukkueen peliä saavat hillitysti johtaa kenttäpuolelta joukkueen molemmat pelinjohtajat, toinen etukentän 2-puolelta ja toinen takakentän 3-puolelta. (Koskee myös E-pelisarjaa!)

Jokaisen jokeripelaajan on käytävä lyömässä ennen kuin vuoron aloittanut sisäpelaaja tulee samassa vuorossa toistamiseen lyöntivuoroon. (Koskee myös E-pelisarjaa!)

F- ja G-juniorijoukkueiden peleissä kolmospesällä oleva vaihtopakon alainen pelaaja menettää pesäturvansa lyöjän muututtua lopullisesti juoksijaksi. (Koskee myös E-pelisarjaa!)